gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7297, del 17-06-2014 (2014/5200)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una activitat industrial o productiva de criança i explotació vinícola, en el terme municipal de Benicarló, ubicada al polígon 2, parcel·la 224 i 225. Expedient número 2013/0252.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7297

Data del DOGV
:   17-06-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/5200


Data del document
:   28-05-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Benicarló
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una activitat industrial o productiva de criança i explotació vinícola, en el terme municipal de Benicarló, ubicada al polígon 2, parcel·la 224 i 225. Expedient número 2013/0252. [2014/5200]  
Begoña Querol Mestre, en representació de la mercantil Finca Les Serradetes, SC, ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a una activitat industrial o productiva de criança i explotació vinícola (expedient 2013/0252), en el terme municipal de Benicarló, ubicada al polígon 2, parcel·les 224 i 225.  
De conformitat amb el que disposa l'article 37.2.a de la Llei 10/2004, de 9 de desembre, de la Generalitat Valenciana, sobre Sòl No Urbanitzable, una vegada admesa a tràmit la sol·licitud, s'obri la informació pública durant el termini de 20 dies hàbils, comptats a partir de l'endemà de la publicació d'este anunci en el Diari Oficial de la Comunitat Valenciana, en el qual els interessats poden consultar l'expedient de declaració d'interés comunitari, l'estudi d'integració paisatgística i formular per escrit les observacions que estimen pertinents, en les oficines del Servici Territorial d'Urbanisme de la Conselleria d'Infraestructures, Territori i Medi Ambient, avinguda del Mar, número 16, planta primera, de Castelló de la Plana.  
Cosa que es fa pública perquè se'n prenga coneixement.  
  
Castelló de la Plana, 28 de maig de 2014.- El director general d'Avaluació Ambiental i Territorial: Juan Giner Corell.
Diari Oficial de la Generalitat Valenciana


Sumari del DOGV 7207, del 05-02-2014 (2014/889)

Informació pública del pla de participació pública de l'estudi d'integració paisatgística de la modificació puntual número 3 del pla general d'ordenació urbana.
----------------------------------------------------------------------------------------------------------------------------------------------------------------

### Dades del document

Número de DOGV
:   7207

Data del DOGV
:   05-02-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/889


Data del document
:   27-01-2014

Organisme emissor
:   Ajuntament de Cortes de Arenoso

Tipus de document
:   Anunci

Descriptors 

:   * Cortes de Arenoso
    * administració local
    * pla d'urbanisme

Informació pública del pla de participació pública de l'estudi d'integració paisatgística de la modificació puntual número 3 del pla general d'ordenació urbana. [2014/889]  
Aprovada en sessió plenària de 19 de desembre de 2013 la realització de la modificació puntual número 3 del pla general d'ordenació urbana amb el propòsit de desclassificar alguns sectors de sòl urbanitzable residencial de Cortes de Arenoso, ordenar detalladament altres sectors i introduir canvis puntuals en la normativa del sòl urbà.  
  
Vist que la documentació d'esta actuació inclou una proposta de pla de participació pública de l'estudi d'integració paisatgística de la modificació puntual número 3 del Pla General d'Ordenació Urbana de Cortes de Arenoso.  
En compliment de l'article 11 de la Llei 4/2004, de la Generalitat Valenciana, i dels articles 13 i següents i 48 i següents per Decret 120/2006, de la Generalitat Valenciana.  
Se sotmet a exposició pública pel termini de 20 dies a partir de la publicació en el Diari Oficial de la Comunitat Valenciana i qualsevol interessat podrà manifestar les seues observacions i opinions en matèria de paisatge. A este efecte, la consulta de la documentació podrà dur-se a terme en les oficines municipals, en horari d'oficina de 09.00 a 14.00 hores de dilluns a divendres, així com en la web municipal la direcció de la qual és .  
Del pla de participació pública forma part una enquesta, que podrà es completada a través de la referida pàgina web o presentada en el registre d'este Ajuntament.  
  
Cortes de Arenoso, 27 de gener de 2014.- L'alcalde: Javier Vilau Hidalgo.
Diari Oficial de la Generalitat Valenciana


Sumari del DOGV 7397, del 06-11-2014 (2014/10440)

Notificació de la sentència dictada en el procediment de guarda i custòdia número 2374/2012.
--------------------------------------------------------------------------------------------

### Dades del document

Número de DOGV
:   7397

Data del DOGV
:   06-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10049


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el procediment de guarda i custòdia número 2374/2012. [2014/10577]  
Família, guarda, custòdia o aliments d'un fill menor no matrimonial no consensuat 002374/2012  
Demandant: Consuelo Santamaría España.  
Procuradora: Esther Escudero Mora.  
Demandat: Juan Manuel Ávila Nakaa.  
En este procediment, seguit a instàncies de Consuelo Santamaría España contra Juan Manuel Ávila Nakaa, s'ha dictat la sentència, que, literalment, és com seguix:  
  
«Dispositiva  
Estime la pretensió deduïda i determine les mesures relacionades en els fonaments jurídics respecte als fills de Consuelo Santamaría España i Juan María Ávila Nakaa, tot això sense fer expressa imposició de costes.  
Es fa saber a les parts que es pot interposar contra esta sentència un recurs d'apel·lació, davant d'este jutjat, en el termini de 20 dies des d'esta notificació.  
Així, per esta la meua sentència, jutjant definitivament en primera instància, que pronuncie, mane i firme».  
  
I, atés que el demandat, Juan María Ávila Nakaa, es troba en parador desconegut, s'expedix este edicte a fi que li valga de notificació en forma.  
  
Torrevieja, 8 d'octubre de 2014.- La secretària judicial: María Amparo Marco Martínez-Arenas.
Diari Oficial de la Generalitat Valenciana


Sumari del DOGV 7240, del 25-03-2014 (2014/2402)

Informació pública de la modificació del pla de reforma interior ARI-91-UEI9101.
--------------------------------------------------------------------------------

### Dades del document

Número de DOGV
:   7240

Data del DOGV
:   25-03-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/2402


Data del document
:   12-03-2014

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * administració local
    * pla d'urbanisme

Informació pública de la modificació del pla de reforma interior ARI-91-UEI9101. [2014/2402]  
El Ple de l'Ajuntament d'Alzira, en sessió celebrada el 26 de febrer de 2014, va acordar:  
Sotmetre a informació pública, durant el termini d'un mes, la modificació del pla de reforma interior ARI-91-UEI9101, l'objecte de la qual és redelimitar la unitat d'execució ARI-91, dividint-la en tres unitats d'execució.  
El període d'informació pública i presentació d'al·legacions es computarà des de l'endemà de la publicació d'este edicte en el Diari Oficial de la Comunitat Valenciana.  
L'expedient estarà exposat al públic durant l'esmentat termini en el Departament d'Urbanisme de l'Ajuntament d'Alzira, en horari d'oficina. Així mateix, podrà consultar-se en la pàgina web de l'Ajuntament ?www.alzira.es?.  
  
Alzira, 12 de març de 2014.- L'alcaldessa: Elena M.ª Bastidas Bono.
Diari Oficial de la Generalitat Valenciana


Sumari del DOGV 7227, del 05-03-2014 (2014/1775)

Notificació de revocació d'ajudes a diversos interessats. Expedient número PROM0645/13 i un altre.
--------------------------------------------------------------------------------------------------

### Dades del document

Número de DOGV
:   7227

Data del DOGV
:   05-03-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/1775


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de revocació d'ajudes a diversos interessats. Expedient número PROM0645/13 i un altre.  
  
 [2014/1775]  
De conformitat amb el que establixen els articles 59.5 i 61 de la Llei 30/1992, de Règim Jurídic de les Administracions Públiques i del Procediment Administratiu Comú, es publiquen les següents notificacions de les resolucions dels expedients d'ajudes que s'indiquen, ja que després d'haver-se intentat la notificació als últims domicilis coneguts no s'hi ha pogut practicar.  
  
Assumpte: notificació de la revocació d'ajuda.  
Empresa: Business Booster, SL.  
Domicili: c. Martínez Cubells, 7, 1, 46624, València.  
Expedient: PROM0645/13.  
Data de la resolució: 5 de febrer de 2013.  
  
Assumpte: notificació de la revocació d'ajuda.  
Empresa: Grupo Caja del Mundo, SL.  
Domicili: av. Maisonnave, 28, planta 4a, 03695, Alacant.  
Expedient: PROM0761/13.  
Data de la resolució: 4 de febrer de 2013.  
Les resolucions indicades adés són definitives en la via administrativa, i contra estes es pot interposar un recurs potestatiu de reposició en el termini d'un mes comptat des de l'endemà de la notificació, o un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana.  
Els expedients corresponents consten a les dependències de la Direcció General d'Internacionalització de la Conselleria d'Economia, Indústria, Turisme i Ocupació, sítia a la ciutat administrativa 9 d'Octubre, torre 2, 5a planta, carrer de Castán Tobeñas, número 77, 46201, València.  
  
València, 26 de febrer de 2014.- La directora general d'Internacionalització: Mar Casanova Llorens.
Diari Oficial de la Generalitat Valenciana


Sumari del DOGV 7292, del 10-06-2014 (2014/4947)

Informació pública de l'ocupació de terrenys de la via pecuària denominada Vereda de Sant Joan a Aigües, al terme municipal del Campello. Expedient número FOCUPAVP 26/2012.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7292

Data del DOGV
:   10-06-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4947


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de l'ocupació de terrenys de la via pecuària denominada Vereda de Sant Joan a Aigües, al terme municipal del Campello. Expedient número FOCUPAVP 26/2012. [2014/4947]  
Als efectes previnguts en l'article 14 de la Llei 3/1995, de 23 de març, de Vies Pecuàries, i en l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se sotmet a informació pública l'expedient FOCUPAVP/26/2012, d'ocupació de terrenys de les vies pecuàries Vereda de Sant Joan a Aigües (Camí Vell d'Alacant a Aigües número 24) destinats a una canonada subterrània de conducció elèctrica.  
  
Cosa que es fa pública perquè puga ser examinat l'expedient en les oficines de la Direcció Territorial d'Infraestructures, Territori i Medi Ambient d'Alacant, situades al carrer de Churruca, número 29, 4a planta, i formular-hi totes les al·legacions que es consideren oportunes en el termini d'un mes a partir de la publicació d'este anunci.  
  
Alacant, 19 de maig de 2014.- El director territorial: Francisco Javier Sogorb Guerra.
Diari Oficial de la Generalitat Valenciana


Sumari del DOGV 7305, del 27-06-2014 (2014/5757)

Notificació de proposta de mesures de restauració. Expedient número DU 148/13.
------------------------------------------------------------------------------

### Dades del document

Número de DOGV
:   7305

Data del DOGV
:   27-06-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/5757


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de proposta de mesures de restauració. Expedient número DU 148/13. [2014/5757]  
De conformitat amb el que disposen els articles 59.5 i 61 de la Llei 30/1992, de Règim Jurídic de les Administracions Públiques i del Procediment Administratiu Comú, es fa pública la notificació en extracte de l'acte dictat en l'expedient que s'indica, instruït per la Conselleria d'Infraestructures, Territori i Medi Ambient a la persona o entitat que a continuació s'hi esmenta, ja que intentada la notificació en l'últim domicili conegut esta no s'ha pogut practicar.  
  
  
Expedient número: DU 148/13.  
Interessat: SH Terrafiel, SL.  
Últim domicili conegut: carretera València-Ademús, km 23,7 - 46553 Llíria.  
Assumpte: proposta de mesures de restauració que dicta el cap del Servici de Règim Jurídic i Inspecció Territorial, de 21 de maig de 2014.  
  
  
L'expedient es troba en la unitat administrativa competent en matèria d'inspecció urbanística de la Conselleria d'Infraestructures, Territori i Medi Ambient, ciutat administrativa 9 d'Octubre, torre 1, carrer de Castán Tobeñas, número 77, CP 46836 València, on haurà de comparéixer per a conéixer el contingut íntegre de l'acte en el termini de 10 dies hàbils, comptats des de l'endemà de la publicació d'este edicte en el Diari Oficial de la Comunitat Valenciana.  
  
València, 12 de juny de 2014.- El cap del Servici de Règim Jurídic i Inspecció Territorial: Óscar López Giménez.
Diari Oficial de la Generalitat Valenciana


Sumari del DOGV 7192, del 15-01-2014 (2014/59)

Informació pública del projecte de conveni urbanístic sobre el sector ARI-91 Barraca d'Aigües Vives.
----------------------------------------------------------------------------------------------------

### Dades del document

Número de DOGV
:   7192

Data del DOGV
:   15-01-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/59


Organisme emissor
:   Ajuntament d'Alzira

Tipus de document
:   Anunci

Informació pública del projecte de conveni urbanístic sobre el sector ARI-91 Barraca d'Aigües Vives. [2014/59]  
El Ple de l'Ajuntament d'Alzira, en sessió celebrada el dia 23 de desembre de 2013, va acordar:  
Sotmetre a informació pública, durant el termini de 20 dies hàbils, el projecte de conveni i documents annexos, subscrit entre l'Ajuntament d'Alzira, la mercantil Patrimonios del Levante, SL, i els propietaris del sector ARI-91 Barraca d'Aigües Vives, en 16 de desembre de 2013.  
  
El període d'informació pública i de presentació d'al·legacions es computarà des de l'endemà de la publicació d'este edicte en el Diari Oficial de la Comunitat Valenciana.  
L'expedient, així com el conveni referenciat, es trobarà a disposició dels interessats en el Departament d'Urbanisme de l'Ajuntament d'Alzira, en horari d'atenció al públic.  
  
Alzira, 23 de desembre de 2013.- L'alcaldessa: Elena M.ª Bastidas Bono.
Diari Oficial de la Generalitat Valenciana


Sumari del DOGV 7326, del 28-07-2014 (2014/7088)

Notificació i citació a compareixença a les persones interessades en el procediment abreviat número 175/2014 del Jutjat Contenciós Administratiu número 7 de València.
----------------------------------------------------------------------------------------------------------------------------------------------------------------------

### Dades del document

Número de DOGV
:   7326

Data del DOGV
:   28-07-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/7088


Organisme emissor
:   Conselleria de Governació i Justícia

Tipus de document
:   Anunci

Notificació i citació a compareixença a les persones interessades en el procediment abreviat número 175/2014 del Jutjat Contenciós Administratiu número 7 de València. [2014/7088]  
Davant del Jutjat Contenciós Administratiu número 7 de València, Estela Pérez Iglesias ha interposat el recurs contenciós administratiu, procediment abreujat 175/2014, contra la desestimació presumpta per silenci administratiu del recurs de reposició presentat contra la Resolució de 10 de gener de 2014, de la Direcció General de Justícia, de la Conselleria de Governació i Justícia de la Generalitat Valenciana, per la qual s'aprova la constitució definitiva de borses de treball, per a la provisió temporal de llocs dels cossos de metges forenses, de gestió processal i administrativa, de tramitació processal i administrativa i d'auxili judicial de l'Administració de Justícia de la Comunitat Valenciana.  
  
En conseqüència, esta Direcció General de Justícia ha resolt citar els interessats en este recurs, de conformitat amb el que disposa l'article 49 de la Llei Reguladora de la Jurisdicció Contenciosa Administrativa, de 13 de juliol de 1998, perquè puguen comparéixer davant del mencionat jutjat en el termini de nou dies.  
Es fa constar, no obstant això, que la Generalitat Valenciana, representada pels lletrats de l'Advocacia General de la Generalitat, compareix en el present recurs, en defensa del manteniment de l'acte recorregut.  
  
València, 9 de juliol de 2014.- El director General de Justícia: Julián Ángel González Sánchez.
Diari Oficial de la Generalitat Valenciana


Sumari del DOGV 7337, del 12-08-2014 (2014/7254)

Notificació de requeriment de legalització. Expedient número DU 147/13.
-----------------------------------------------------------------------

### Dades del document

Número de DOGV
:   7337

Data del DOGV
:   12-08-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/7254


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de requeriment de legalització. Expedient número DU 147/13. [2014/7254]  
De conformitat amb el que disposen els articles 59.5 i 61 de la Llei 30/1992, de Règim Jurídic de les Administracions Públiques i del Procediment Administratiu Comú, es fa pública la notificació en extracte de l'acte dictat en l'expedient que s'indica, instruït per la Conselleria d'Infraestructures, Territori i Medi Ambient a la persona o entitat que a continuació s'indica, ja que intentada la notificació en l'últim domicili conegut no s'ha pogut practicar.  
  
Expedient número: DU 147/13.  
Interessat: Enrique Bosch Grau.  
Últim domicili conegut: en el municipi, s/n, 46595 Tavernes de la Valldigna.  
Assumpte: requeriment de legalització que dicta el director general d'Avaluació Ambiental i Territorial, de 8 de juliol de 2014.  
L'expedient està en la unitat administrativa competent en matèria d'inspecció urbanística de la Conselleria d'Infraestructures, Territori i Medi Ambient, ciutat administrativa 9 d'Octubre, Torre 1, c/ Castan Tobeñas, 77, 46320 València, on haurà de comparéixer per a conéixer el contingut íntegre de l'acte en el termini de deu dies hàbils, comptats des de l'endemà de la publicació d'este edicte en el Diari Oficial de la Comunitat Valenciana.  
  
València, 21 de juliol de 2014.- El cap de Servici de Règim Jurídic i Inspecció Territorial: Óscar López Giménez.
Diari Oficial de la Generalitat Valenciana


Sumari del DOGV 7322, del 22-07-2014 (2014/6836)

Notificació d'acord d'inici de procediment sancionador. Expedient número SANPER/2014/12/12 i altres.
----------------------------------------------------------------------------------------------------

### Dades del document

Número de DOGV
:   7322

Data del DOGV
:   22-07-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/6836


Organisme emissor
:   Servei Valencià d'Ocupació i Formació

Tipus de document
:   Anunci

Notificació d'acord d'inici de procediment sancionador. Expedient número SANPER/2014/12/12 i altres. [2014/6836]  
Notificació en extracte d'acords d'inici d'expedients incursos en el procediment sancionador, iniciats pel SERVEF a demandants perceptors de prestacions, que no han pogut ser notificats en el seu domicili a la província de Castelló, d'acord amb la Llei d'Infraccions i Sancions de l'Orde Social aprovat pel Reial Decret Legislatiu 5/2000, de 4 d'agost, segons la redacció que en fa l'article 5t del RD Llei 5/2002, de 24 de maig.  
No s'ha pogut practicar la notificació de forma personal i directa als interessats de l'acte administratiu que s'indica a continuació, es procedix a la publicació d'un extracte d'este en el Diari Oficial de la Comunitat Valenciana, de conformitat amb el que disposen els articles 59.5 i 61 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
  
Perquè la persona interessada puga tindre coneixement íntegre de l'acte i que en quede constància podrà comparéixer, en el termini de 10 dies des de la publicació d'este anunci en el Diari oficial de la Comunitat Valenciana, en el Servici Territorial de Gestió Administrativa i Coordinació de Centres de Castelló, siti en el carrer Historiador Viciana, 8, quart pis, de dilluns a divendres de 09.00 a 14.30 hores, on l'expedient està a la seua disposició.  
  
Castelló de la Plana, 15 de juliol de 2014.- La cap del Servici Territorial de Gestió Administrativa i Coordinació de Centres de Castelló: Victoria Marco Nadal.